เตี๋ยวเลียบมอ. ใกล้มหาวิทยาลัยราชภัฏเลยที่ไม่ได้มีแค่เมนูเส้น แต่ยังมีเมนูความนัวอย่างส้มตำไว้ให้ได้ลอง เอาตรงๆ ที่ได้ลองวันนี้มีทั้งก๋วยเตี๋ยวไก่ และส้มตำ เสียงส่วนใหญ่ติดใจส้มตำซะมากกว่า วันนี้สั่งต้มด้องแด้ง (35 บาท) และตำป่า (40 บาท) ปลาร้านัว แซ่บ เผ็ด อร่อย 

     ส่วนก๋วยเตี๋ยวผมสั่งเป็นเส้นเล็กน่องไก่ (35 บาท) น้ำซุปสีดำค่อนข้างเข้มข้น น่องไก่ไม่นุ่ม เสริฟมารวมกันด้วยปริมาณที่เยอะจนเกินไปทำให้ทานไม่อร่อย ปรุงยาก เส้นเล็กเป็นแบบหนืดๆ เหนียวๆ ผมไม่ค่อยชอบเส้นเล็กแบบนี้เท่าไหร่ ปิดท้ายด้วยเครป ที่ทางร้านบอกเป็นเครปฝรั่งเศส แต่แท้ที่จริงแล้วมันก็คือเครปธรรมดาที่เราหาซื้อได้ตามท้องตลาด ราคาก็ 40 บาท แป้งไม่อร่อย ถึงกับเหลือทิ้งกันเลยทีเดียว

     ด้านการบริการ ร้านนี้บริการดี พูดจาดีและเป็นกันเอง แถมยังราคาถูกสุดๆ แต่วันนี้เมนูที่สั่งไปมีตกหล่น ทางร้านก็ขอโทษขอโพย น้ำดื่มและผักสดทางร้านก็มีบริการฟรีครับ

ข้อมูลเพิ่มเติม

พิกัด - ถนนเลย-เชียงคาน ซ้ายมือก่อนถึง ม.ราชภัฏเลย
       - เปิดร้าน 10.00 น. - 22.00 น.

     ปล.เป็นเพียงการแสดงความคิดเห็นส่วนบุคคลจากการทานในวันนี้และอ้างอิงกับร้านลักษณะเดียวกัน ถูกปากผม อาจจะไม่ถูกปากคุณ ชิมเอง จ่ายเอง บ่นเองจ้า (1,404)